Қамыс айқабағы

Қамыс айқабағы () – торғайтәрізділер отряды, сандуғаш тұқымдасына жататын құс. Қазақстанның шөл және шөлейтті белдемдеріндегі қалың қамыс өскен қопаларда мекендейді. Дене тұрқы 10 – 25 см, салм. 10 – 15 г. Қамыс айқабағының денесінің түсі қоңырқай, бауыры ақ, құйрығының үстіңгі бөлігі – күрең түсті болады. Қабағы ай тәрізді ақ болғандықтан құстың аты – айқабақ атанған. Жапырақ, гүл шоғырларынан жасаған ұясын қамыс сабағының жуандау жеріне бекітеді. Ұяның ішкі жағын тегістеп, оның түбіне өсімдіктің үлпегін, жылқының қылын төсейді. Ұяға қоңырқай немесе сұрғылт дақтары бар жасылдау кейде ашық көкшіл түсті 3 – 6 жұмыртқа салып, мекиені 11 – 12 күн басады. Бір жазда екі рет балапандайды. Қамыс айқабағы – жыл құсы. Олар қысқа қарай Орталық Африкаға ұшып кетеді. Қамыс айқабақ Қазақстанда наурыздың соңынан қазанға дейін 6 ай болады. Жылы жаққа ұшарда қамыс айқабағы денесіне май жинап, семіреді. Көбінесе қосқанатты жәндіктермен, сондай-ақ жүзіммен де қоректенеді.Қазақстан Республикасының табиғаты 3 том, 2 бөлім

 Дереккөздер 

Санат:Айқабақтар